**ПРВИ ПОЗИВ**

**IV ЛЕТЊА ШКОЛА ПЕДАГОГА ФИЗИЧКЕ КУЛТУРЕ**

од 30. августа до 1.септембра 2019. године – Лепенски Вир

Тема летње школе: - **Савремене тенденције у настави физичког васпитања - у сусрет новој школској години (IV)**

**Удружење педагога физичке културе Београда** у сарадњи са **Српским савезом професора физичког васпитања и спорта**  организује Летњу школу педагога физичке културе на којој ће о актуелним питањима наставе физичког и здравственог васпитања учесници имати прилику да разговарају са еминентним стручњацима из Министарства просвете, науке и технолошког развоја, Министарства омладине и спорта, Факултета спорта и физичког васпитања, Завода за унапређивање образовања и васпитања и других институција и друштава.

Разматраћемо актуелна питања:

1. Настава физичког и здравственог васпитања оријентисана ка исходима учења
2. Улога и значај наставника физичког и здравственог васпитања у контексту нових законских промена
3. Улога и значај наставника физичког и здравственог васпитања у систему школског спорта.
4. Примери добре праксе

Посебан део Летње школе биће Примери добре праксе – где ће заинтересоване колеге имати прилику да у сали за физичко васпитање прикажу примере непосредног рада.

У току Летње школе реализоваће се програми сталног стручног усавршавања (сваки полазник може да изабере један програм стручног усавршавања у трајању од 8 бодова) тако да полазници Летње школе могу да остваре укупно **11 бодова** стручног усавршавања.

**МОЛИМО ВАС ДА ПРИЈАВЕ ДОСТАВИТЕ У ШТО КРАЋЕМ РОКУ ЗБОГ ОГРАНИЧЕНОГ БРОЈА МЕСТА, А ВЕЛИКОГ ИНТЕРЕСОВАЊА!**

**ЦЕНА – 7.950,00 динара**

котизација;

смештај на бази два пуна пансиона

у хотелу „Лепенски Вир“, Лепенски Вир.

Пријављивање се врши на мејл адресу upfkbg@gmail.com, а додатне информације можете добити на тел. 060/6123622.

С поштовањем

Председник УПФК Београда

Милан Стошић